**Γραφείο Αντιπεριφερειάρχη Λαμία 12 Ιουνίου 2025**

**Ανάπτυξης & Επιχειρηματικότητας**

**Κωνσταντίνου Γαλάνη**

**ΠΡΟΣΚΛΗΣΗ**

**ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ**

**ΟΙΚΟΔΟΜΗ ΕΧΡΟ**

[***https://buildexpogreece.com/***](https://buildexpogreece.com/)

**9 - 12 Οκτωβρίου 2025**

**Εκθεσιακό Κέντρο Athens**

**Metropolitan Expo**

**Αιτήσεις έως 25 Ιουνίου 2025**

**Διεθνής Έκθεση Κλάδου Κατασκευών**

***Εκθέματα***

* *Δομικά Υλικά*
* *Μονωτικά-συστήματα θερμομόνωσης*
* *Στεγανοποιητικά Κονιάματα-Βελτιωτικά*
* *Κουφώματα-Πόρτες- Υαλοπίνακες*
* *Κάγκελα - Είδη Κιγκαλερίας*
* *Αίθρια-Πέργκολες-Πολυκαρβονικά*
* *Συστήματα Σκίασης-Ψευδοροφές*
* *Κουζίνα-Δάπεδο-Ξυλεία*
* *Μπάνιο-Είδη Υγιεινής*
* *Χρώματα-Χημικά*
* *Προϊόντα Τσιμέντου*
* *Ηλεκτρολογικό Υλικό-Φωτισμός*
* *Ηλιακά Συστήματα- Φορτιστές*
* *Μέσα Ατομικής Προστασίας*
* *Μάρμαρα-Γρανίτες-Πέτρες*
* *Εργαλεία & Οικοδομικά Μηχανήματα*
* *Ανελκυστήρες*
* *Τεχνικό Λογισμικό*

για τη συμμετοχή επιχειρήσεων με την Περιφέρεια Στερεάς Ελλάδας στην Διεθνή Έκθεση του κλάδου των Κατασκευών στην Αθήνα.

**«ΟΙΚΟΔΟΜΗ ΕΧΡΟ»**

***9 Οκτωβρίου – 12 Οκτωβρίου 2025***

H **Περιφέρεια Στερεάς Ελλάδας** ανακοινώνει τη συμμετοχή της στην Διεθνή Έκθεση Δομικών Υλικών & Οικοδομής «ΟΙΚΟΔΟΜΗ ΕΧΡΟ**»**, που θα πραγματοποιηθεί από **9 Οκτωβρίου έως και 12 Οκτωβρίου** **2025,** στο Εκθεσιακό Κέντρο Metropolitan Expo στην Αθήνα.

Η Περιφέρεια Στερεάς Ελλάδας παρέχει στις επιχειρήσεις του κλάδου της οικοδομής, των κατασκευών και των υλικών, τη δυνατότητα προβολής και προώθησης των προϊόντων τους σε ένα ευρύ και ειδικό αγοραστικό κοινό. Με αυτό τον τρόπο, οι επιχειρήσεις που δραστηριοποιούνται εντός της χωρικής της αρμοδιότητας και που θα λάβουν μέρος στην έκθεση θα παρουσιάσουν και θα αναδείξουν την ποιότητα των προϊόντων τους και θα πραγματοποιήσουν επικερδείς συνεργασίες με χιλιάδες σημαντικούς Διεθνείς και Έλληνες αγοραστές.

Προϋπόθεση για τη συμμετοχή των επιχειρήσεων είναι η έδρα της επιχείρησης να είναι εντός της Περιφέρειας. Επίσης, η επωνυμία της επιχείρησης ή η ετικέτα της συσκευασίας των προϊόντων δεν πρέπει να παραπέμπει σε άλλη Περιφέρεια. Τέλος, θα ληφθεί μέριμνα να υπάρχουν συμμετοχές από όλες τις Περιφερειακές Ενότητες.

*Για περισσότερες πληροφορίες επισκεφθείτε την επίσημη ιστοσελίδα:* [*https://buildexpogreec**e.com/*](https://buildexpogreece.com/)

Η Περιφέρεια Στερεάς Ελλάδας αποσκοπώντας στον στρατηγικό της σχεδιασμό για την ενίσχυση της επιχειρηματικότητας και της εξωστρέφειας θα καλύψει τμήμα του κόστους ενοικίασης του χώρου και κατασκευής του περιπτέρου. Τη φετινή χρονιά το περίπτερο της Περιφέρειας θα βρίσκεται μαζί με τις υπόλοιπες Περιφέρειες στο hall 4, στην πρώτη αίθουσα που συναντούν οι επισκέπτες αμέσως μετά την είσοδό τους από το κεντρικό Lobby.

Επιπρόσθετα στη συγκεκριμένη αίθουσα θα δημιουργηθεί τομέας, αποκλειστικά αφιερωμένος σε μάρμαρο, πέτρα, κεραμικό πλακάκι, πισίνες ,διαμόρφωση εξωτερικού χώρου, prokat, μεταλλικές κατασκευές ,κ.α.

Διευκρινίζεται πως οι θέσεις για τη συμμετοχή στον εκθεσιακό χώρο της Περιφέρειας Στερεάς Ελλάδας είναι συγκεκριμένες και θα τηρηθεί αυστηρά σειρά προτεραιότητας.

Παρακαλούμε τις επιχειρήσεις που επιθυμούν να συμμετέχουν στη δράση, να υποβάλλουν την αίτησή τους το συντομότεροκαι όχι αργότερα από την **Τετάρτη 25 Ιουνίου 2025** και ώρα **14:00**, συμπληρώνοντας την αίτηση συμμετοχής προς την Περιφέρεια Στερεάς Ελλάδας που θα βρείτε στον σύνδεσμο:

[***https://forms.gle/1qb9WJzLeseuNjE98***](https://forms.gle/1qb9WJzLeseuNjE98)

***Για περισσότερες πληροφορίες:***

Γραφείο Αντιπεριφερειάρχη Ανάπτυξης και Επιχειρηματικότητας

Τηλ.: 22213-53935 | Email: gkani.p@pste.gov.gr

*Συνημμένο: ΠΑΡΟΧΕΣ ΕΚΘΕΤΗ «ΟΙΚΟΔΟΜΗ ΕΧΡΟ», ΠΑΡΟΥΣΙΑΣΗ ΕΚΘΕΣΗΣ*

**ΑΝΤΙΠΕΡΙΦΕΡΕΙΑΡΧΗΣ**

**ΑΝΑΠΤΥΞΗΣ ΚΑΙ ΕΠΙΧΕΙΡΗΜΑΤΙΚΟΤΗΤΑΣ**

**ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ**

**ΚΩΝΣΤΑΝΤΙΝΟΣ ΓΑΛΑΝΗΣ**